В Кореличах прошли соревнования «Старшему поколению — спортивные рекорды»

[29.09.2023 677](http://www.polymia.by/2023/09/v-korelichax-proshli-sorevnovaniya-starshemu-pokoleniyu-sportivnye-rekordy/) [Админ](http://www.polymia.by/author/inna/)

**29 верасня ў Карэлічах адбыліся спаборніцтвы «Старэйшаму пакаленню — спартыўныя рэкорды». Яны праводзіліся ў рамках праекта «Здаровыя гарады і пасёлкі».**









На ўрачыстым адкрыцці слова трымалі начальнік упраўлення па працы, занятасці і сацыяльнай абароне райвыканкама Іна Богуш, начальнік сектара спорту і турызму райвыканкама Аляксандр Галушка, старшыня раённага савета ветэранаў Валянціна Кошур.







Дзень выдаўся насычаным на розныя спаборніцтвы, і надвор’е спрыяла гэтай сустрэчы. На стадыёне праводзіліся спаборніцтвы, і жадаючых прыняць у іх удзел было шмат. Работнікі раённага аддзела па надзвычайных сітуацыях знаёмілі пажылых грамадзян з пажарна-тэхнічным узбраеннем, спецадзеннем выратавальніка, паказвалі, як патушыць касцёр і адказвалі на іх пытанні.













Для старэйшага пакалення былі прадастаўлены медыцынскія паслугі: можна было памераць артэрыяльны ціск, узровень глюкозы ў крыві, напаўненне крыві кіслародам, а таксама буклеты і памяткі па здароваму ладу жыцця, прафілактыцы хвароб сэрца, навыках вымярэння артэрыяльнага ціску. Жадаючыя змаглі прадэгуставаць прадукцыю Карэліцкага сырцэха і паспрабаваць гарбату з траў. І не менш важна: паказаць свае таленты і пагаварыць з даўнімі сябрамі па душах.

















Вызначаны пераможцы спаборніцтваў у розных відах спорту.

Спаборніцтвы па гульні ў гарадкі, дартсе, стральбе з пнеўматычнай вінтоўкі сярод членаў раённай арганізацыі ГА «Беларускае таварыства інвалідаў»

СТРАЛЬБА  
1 месца — Кузьміч Мікалай  
2 месца — Мяць Галіна  
3 месца — Ігнацік Віктар

ДАРТС  
1 месца — Шэўка Віталій  
2 месца — Макарэвіч Павел  
3 месца — Ігнацік Віктар

ГАРАДКІ  
1 месца — Макарэвіч Павел  
2 месца — Васілеўскі Мікалай  
3 месца — Ігнацік Віктар









Спаборніцтвы па скандынаўскай хадзе, дартсе, кіданні па баскетбольнаму кальцу сярод мужчын і жанчын

ДАРТС  
1 месца — Комар Галіна  
2 месца — Ратомская Тамара  
3 месца — Румянцава Еўдакія

КІДАННЕ ПА БАСКЕТБОЛЬНАМУ КАЛЬЦУ  
1 месца — Сагірашвілі Іраіда  
2 месца — Комар Галіна  
3 месца — Бабань Зінаіда

СКАНДЫНАЎСКАЯ ХАДА  
1 месца — Бандарык Ірына  
2 месца — Комар Галіна  
3 месца — Сагірашвілі Іраіда













**Галіна СМАЛЯНКА**  
**Фота Сяргея СТОЛЯРА**